open-index/open-wikipedia-markdown huggingface dataset:
Ina Bauer

D**'Ina Bauer**, gebuer den 31. Januar 1941 zu Krefeld, an och do gestuerwen den 13. Dezember 2014, war eng däitsch Äiskonschtleeferin a Schauspillerin.

Vun 1957 bis 1959 war si däitsch Meeschterin am Äiskonschtlaf. Duerno ass si bei der US-amerikanescher Äisrevue Ice Follies opgetrueden.

## Filmographie
* 1961: *[[Kauf Dir einen bunten Luftballon]]* - Regie: Géza von Cziffra - Haaptacteuren: Toni Sailer, Heinz Erhardt
* 1961: *[[Ein Stern fällt vom Himmel (Film 1961)|Ein Stern fällt vom Himmel]]* - Regie: Géza von Cziffra - Haaptacteuren: Toni Sailer, Gunther Philipp

## Um Spaweck
Jean Schiltz

De **Jean Schiltz**, gebuer de 7. Mäerz 1951 an der Stad Lëtzebuerg, ass e lëtzebuergesche Politiker (LSAP), Gewerkschaftler (FNCTTFEL duerno am OGBL) a fréiere Foussballspiller.

1991 gouf hien an de Gemengerot vun Nidderaanven gewielt, wou hien 1991 Schäffe gouf. Hie war vun 1992 bis 2000 Buergermeeschter vun der Gemeng Nidderaanwen. 2006 gouf hien dunn 1. Schäffen do.

Hie gouf bei de Chamberwale vum 12. Juni 1994 als Deputéierten an d'Chamber gewielt an ass dat bis 1999 bliwwen.

## Gielchen
*
Roger Klein

De **Roger Klein**, gebuer de 7. Januar 1950 zu Péiteng, ass e lëtzebuergesche Politiker (LSAP).

Hie war vun 1988 bis 2011 Member am Gemengerot vu Péiteng.

Vu Juni 1992 bis Dezember 1993 war hie Schäffen an der Gemeng Péiteng.

Hie war vum 1. Januar 1994 bis Dezember 1999 Buergermeeschter vun der Gemeng Péiteng.

Hie gouf bei de Chamberwale vum 12. Juni 1994 als Deputéierten an d'Chamber gewielt an ass dat bis 1999 bliwwen.

## Gielchen
*
Maurice Duverger

De **Maurice Duverger**, gebuer de 5. Juni 1917 zu Angoulême, a gestuerwen de 17. Dezember 2014, war e franséische Jurist, Politikwëssenschaftler, Auteur a Politiker.

Hie gëllt als ee vun de Matgrënner vun der moderner europäescher Politikwëssenschft an huet dozou bäigedroen, dës nom Zweete Weltkrich als universitär Disziplin z'etabléieren. Hien huet 1948 den Institut d'études politques vu Bordeaux gegrënnt.

Hie war Jurist vu Formatioun an huet sech dofir agesat, datt d'Poltologie méi op d'Léier vum Droit sollt awierken. Sou huet hien ë.&nbsp;a. d'Relatioun vun de gesellschaftleche Kräften an dem juristesche Kader, an deem se wierken, analyséiert. Dat sougenannt Duverger-Gesetz, wat e sou ofgeleet huet, seet datt e Proporz-Walsystem zu engem Méiparteiesystem féiere géif, wärend bei engem System vu Majorz-Wal (wéi z.&nbsp;B. a Groussbritannoen oder den USA) zu engem duale Parteisystem féiere géif.

D'Politikwëssenschaft war fir den Duverger eng *science-carrefour*, wou Historiker sou gutt wéi Philosophen, Juristen, Anthropologen oder Soziologen hiert Wëssen an hir Methoden afléisse loosse kéinten.

Hie war Professer op en ettlechen Universitéiten: Bordeaux (1940–1985), Poitiers (1942/1943), Paräis (1955–1985, Sorbonne 1971–1985), Wien (1965), Tel-Aviv (1979), Genf (1983–1986) an New York (1986).

Nieft senge wëssenschaftleche Wierker huet den Duverger a villen Zeitungen, virun allem Le Monde, Libération, El País a Corriere della Sera Artikele publizéiert.

De Maurice Duverger war vun 1989 bis 1994 Member vum Europäesche Parlament, gewielt op der Lëscht vum italieenesche Partito Democratico della Sinistra.

## Wierker (Auswiel)
* *La situation des fonctionnaires depuis la Révolution de 1940* (1940)
* *Les partis politiques* (1951), Armand Colin.
* *La participation des femmes à la vie politique*, UNESCO, 1955.
* *Échec au roi*
* *Institutions politiques et droit constitutionnel (I. Les grands systèmes politiques et II. Le système politique français)* (1970)
* *Demain La République* (1958), René Julliard.
* *La VIe République et le régime présidentiel*, Arthème Fayard, 1961.
* *Les institutions françaises*, PUF, 1962.
* *Constitutions et documents politiques*, PUF, 3e édition 1964
* *Introduction à la politique* (1964)
* *Sociologie politique*, Presses universitaires de France, collection Thémis (Paris, 1966) dirigée par Maurice Duverger.
* *La Monarchie républicaine, ou comment les démocraties se donnent des rois* (1974)
* *Lettre ouverte aux socialistes* Éditions Albin Michel, 1976, ISBN 2-226-400326-6
Bridderhaus

D**'Bridderhaus**, (fréier:**Metze Spidol**) ass e Gebai zu Esch-Uelzecht, dat 1878 vun de Bedreiwer vun der Metze Schmelz gebaut gouf als e Spidol fir hir Aarbechter. Zanter 2022 sinn do Kënschtlerresidenzen dran ageriicht.

Et steet op Nummer 1 an der Léon-Metz-Strooss.

## Geschicht
Et war dëst dat éischt Spidol zu Esch a gouf ufanks vun de Baarmhäerzege Bridder gefouert. Heiansdo war dofir och vum *Bridderspidol* rieds.

Ufanks hat d'Spidol 30 Better. Wärend dem Éischte Weltkrich war et e Lazarett. An den 1920er Jore gouf et vergréisser a moderniséiert an d'Kapassitéit op 42 Betten ausgebreet; et koume en Operatiounssall, e Radiologiesall, e Mechanotherapie-Raum an e Solarium bäi.

Den éischten Direkter war den Dr. Nicolas Metzler (1844-1894), dono säi Brudder Pierre Metzler.

Nodeems 1929/30 en neit Escher Spidol a Betrib geholl gi war, gouf et an an e Fleegeheem ëmfonctionéiert, virun allem fir pensionéiert oder invalid Schmelzaarbechter vun der Arbed. 1963 huet d'Arbed d'Gebai der Stad Esch geschenkt, déi d'Notzungsrechter un de Staat weiderginn huet.

1981 huet d'Fleegeheem wéinst Personalmangel bei de Baarmhäerzege Bridder de Betrib zougemaach, an d'Gebai gouf eng Zäitchen als Foyer du jour fir eeler Leit benotzt. Bis 2009 hat Hëllef Doheem hir Büroen dran. Den 2. Mäerz 2018 gouf et op d'Lëscht vun den nationale Monumenter klasséiert.

Nodeems et eng 10 Joer eidel stoung, huet d'Gemeng Esch et, no Pläng vu Beng Architectes,fir ronn 9 Milliounen Euro, ëm-, an en Ubau a modernem Stil ubaue gelooss. De 16. Juni 2022 goug d'Gebai, mat senge 7 Kënschtlerresidenzen (plus eng weider am neien Ubau) offiziell op.

## Architektur
De Giewel vum Gebai ass am Stil vum flämesche (Neo-)Renaissance, mat "Träppleken" op de Giewelen, déi vu béide Säiten no uewe ginn, an déi am Volleksmond "Kazentrap" genannt ginn.

## Um Spaweck

* "Hôpital Metz 'Bridderhaus' - Guide historique et architectural Esch-sur-Alzette." Video vum Denis Scuto, C²DH, op vimeo.com.
Mary Ann Mobley

D**'Mary Ann Mobley**, gebuer de 17. Februar 1939 zu Biloxi, a gestuerwen den 9. Dezember 2014 zu Beverly Hills, Kalifornien, war eng US-amerikanesch Schauspillerin.

## Filmographie
#### Kino
* 1964: *Get Yourself a College Girl* - Regie: Sidney Miller - Haaptacteuren: Joan O'Brien, Nancy Sinatra
* 1964: *Young Dillinger* - Regie: Terry O. Morse - Haaptacteuren: Nick Adams, Robert Conrad
* 1965: *Girl Happy* - Regie: Boris Sagal - Haaptacteuren: Elvis Presley, Harold J. Stone
* 1965: *Harum Scarum* - Regie: Gene Nelson - Haaptacteuren: Elvis Presley, Michael Ansara
* 1966: *Three on a Couch* - Regie: Jerry Lewis - Haaptacteuren: Jerry Lewis, Janet Leigh
* 1967: *The King's Pirate* - Regie: Don Weis - Haaptacteuren: Doug McClure, Jill St. John
* 1968: *For Singles Only* - Regie: Arthur Dreifuss - Haaptacteuren: John Saxon, Lana Wood
* 1968: *The Legend of Custer* - Regie: Norman Foster, Sam Wanamaker - Haaptacteuren: Wayne Maunder, Slim Pickens

#### TV (Auswiel)
* 1963-1965: *Burke's Law*, TV-Serie - 5 Episoden
* 1964-1966: *Perry Mason*, TV-Serie - 2 Episoden
* 1965-1966: *Run for Your Life*, TV-Serie - 2 Episoden
* 1966: *Mission: Impossible*, TV-Serie - 2 Episoden
* 1969-1973: *Love, American Style*, 
* 1978-1984: *Fantasy Island* TV-Serie - 8 Episoden
* 1978-1985: *The Love Boat*, TV-Serie - 3 Episoden
* 1980-1986: *Diff'rent Strokes*, TV-Serie - 13 Episoden
* 1988: *Falcon Crest* TV-Serie - 4 Episoden
* 1992: *Hearts Afire* TV-Serie - 1 Episod
* 1994: *Bandit: Bandit Bandit * - Regie: Hal Needham
* 1994: *Hardball* TV-Serie - 1 Episod

## Um Spaweck
George Lazenby

Den **George Robert Lazenby**, gebuer de 5. September 1939 zu Queanbeyan, (Australien) ass en australeschen Dressman a Schauspiller.

De Lazenby ass bekannt doduerch dat hien am Film *[[On Her Majesty's Secret Service]]* den James Bond gespillt huet.

## Filmographie
### Kino
* 1969: *[[On Her Majesty's Secret Service (Film)|On Her Majesty's Secret Service]]* - Regie: Peter Hunt - Haaptduersteller: Diana Rigg, Telly Savalas
* 1971: *Universal Soldier* - Regie: Cy Endfield - Haaptduersteller: Ben Carruthers, Robin Hunter
* 1972: *Chi l'ha vista morire?* - Regie: Aldo Lado - Haaptduersteller: Anita Strindberg, Adolfo Celi
* 1974: *Tie jin gang da po zi yang guan* - Regie: Feng Huang 
* 1975: *The Man from Hong Kong* - Regie: Brian Trenchard-Smith - Haaptduersteller: Yu Wang, Hugh Keays-Byrne
* 1976: *E tan qun ying hui* - Regie: Shan-Hsi Ting 
* 1977: *The Kentucky Fried Movie* - Regie: John Landis - Haaptduersteller: Victoria Carroll, Donald Sutherland
* 1978: *Death Dimension* - Regie: Al Adamson - Haaptduersteller: Jim Kelly, Harold Sakata
* 1979: *[[Saint Jack]]* - Regie: Peter Bogdanovich - Haaptduersteller: Ben Gazzara, Denholm Elliott
* 1981: *L'ultimo harem* - Regie: Sergio Garrone - Haaptduersteller: Corinne Cléry, Daniela Poggi
* 1986: *Hell Hunters* - Regie: Ernst R. von Theumer - Haaptduersteller: Maud Adams, Stewart Granger
* 1986: *Never Too Young to Die* - Regie: Gil Bettman 
* 1992: *Eyes of the Beholder* - Regie: Lawrence L. Simeone - Haaptduersteller: Joanna Pacula, Matt McCoy
* 1993: *The Evil Inside Me* - Regie: Tim Everitt - Haaptduersteller: Roddy McDowall, Sage Stallone
* 1993: *Gettysburg* - Regie: Ronald F. Maxwell - Haaptduersteller: Tom Berenger, Martin Sheen
* 1994: *Twin Sitters* - Regie: John Paragon - Haaptduersteller: Peter Paul, David Paul
* 1996: *Fox Hunt* - Regie: Michael Berns - Haaptduersteller: Andrew Bowen, Timothy Bottoms
* 1998: *Star of Jaipur* - Regie: Chris McIntyre - Haaptduersteller: Damon Kohli, Linda Gray
* 1999: *Gut Feeling* - Regie: Ian Sears - Haaptduersteller: Susan Blakely, Trevor Goddard
* 2000: *Four Dogs Playing Poker* - Regie: Paul Rachman - Haaptduersteller: Olivia Williams, Balthazar Getty
* 2002: *Spider´s Web* - Regie: Paul Levine - Haaptduersteller: Stephen Baldwin, Kari Wuhrer
* 2003: *Winter Break* - Regie: Marni Banack - Haaptduersteller: Milo Ventimiglia, Justin Urich
* 2014 *Hunter* - Regie: Gregory Hatanaka - Haaptduersteller: Ron Becks, Kristine DeBell
* 2014: *A Winter Rose* - Regie: Riz Story - Haaptduersteller: Kimberly Whalen, Theresa Russell

## Um Spaweck
On Her Majesty's Secret Service (Film)

**On Her Majesty's Secret Service** ass e britteschen James-Bond-Film vum Regisseur Peter R. Hunt aus dem Joer 1969 no engem Roman vum Ian Fleming. 
Et ass deen eenzege Film an deem den George Lazenby den James Bond gespillt huet.
## Ëm wat geet et am Film?
Den James Bond huet erëm mam Blofeld ze dinn. Och verléift de Bond sech a gëtt zum Schluss vum Film mat der Tracy Di Vicenzo bestuet. Den James huet awer net mam Blofeld gerechent…

## Um Spaweck
Moonraker

**Moonraker** ass e franséisch-britteschen James-Bond-Film vum Regisseur Lewis Gilbert aus dem Joer 1979 no engem Roman vum Ian Fleming. 
## Ëm wat geet et am Film?
Den Hugo Drax (Michael Lonsdale) plangt mat senger Rakéit Moonraker London dem Äerdbuedem gläich ze maachen. Den M (Bernard Lee) schéckt erëm säi beschten Agent, den James Bond (Roger Moore), an den Asaz...

## Um Spaweck
* Moonraker op Rotten Tomatoes
Live and Let Die

**Live and Let Die** ass e britteschen James-Bond-Film vum Regisseur Guy Hamilton aus dem Joer 1973.

## Ëm wat geet et am Film?
Nodeems e puer brittesch Geheimagenten ermuert si ginn, muss de Bond déi Fäll ënnersichen…

## Um Spaweck
* Kritik vum R. Ebert
A View to a Kill

**A View to a Kill** ass en US-amerikanesch-britteschen James-Bond-Film vum Regisseur John Glen aus dem Joer 1985 no engem Roman vum Ian Fleming. 
## Ëm wat geet et am Film?
De Max Zorin wëll Silicon Valley duerch en Äerdbiewen dat hien ausléist zerstéieren. De Bond versicht dat ze verhënneren...

## Um Spaweck
The Man with the Golden Gun

**The Man with the Golden Gun** ass e britteschen James-Bond-Film vum Regisseur Guy Hamilton aus dem Joer 1974 no engem Roman vum Ian Fleming. 
## Ëm wat geet et am Film?
De Scaramanga (Christopher Lee) huet wëssenschaftlech Informatioune gestuel. De Bond (Roger Moore) soll de Scaramanga onschiedlech maachen…

## Um Spaweck
* De Film op rottentomatoes
Hebe

**Hebe** ass:

* den Numm vun enger griichescher Gëttin, kuckt Hebe (Mythologie)
* den Numm vun engem Asteroid, kuckt (6) Hebe
* eng Planzenaart, déi et nëmmen op Neiséiland gëtt (neiséilännesch Strauchveronika), kuckt Hebe (Botanik)
* eng éisträichesch Lokomotiv, kuckt KFNB – Hebe I
Romi Roth

D**'Romi Roth**, gebuer den 21. Mee 1958 an der Stad Lëtzebuerg, ass eng lëtzebuergesch Veterinärin a fréier Politikerin (CSV).

D'Romi Roth praktizéiert zënter 1985 zu Lëtzebuerg als Veterinärin.

Vun 1994 bis 1999 war d'Romi Roth Member vum Gemengerot vun der Stad Lëtzebuerg. Si huet bei de Chamberwale vum 14. Juni 1994 op der Lëscht vun der CSV kandidéiert, gouf awer net gewielt. Si ass awer den 12. Februar 1998 als Deputéiert an d'Chamber nogeréckelt, wéi de Luc Frieden Minister gouf, a si huet dat Mandat bis 1999 behal.

Si ass d'Duechter vum Lex Roth an d'Cousine vum Gilles Roth. Si huet zanter Joren eng reegelméisseg Emissioun op RTL Radio Lëtzebuerg an eng Rubrik am Luxemburger Wort zu Theme vun der Déieremedezin.
Differenzéierung (Planetologie)

An der Geologie an allgemeng an der Planetologie ass eng **Differenzéierung** d'Bildung vu verschiddene Materialien aus engem ufanks homogeene Material duerch Gemëschtrennung. Viraussetzunge sinn d'Bildung vu verschiddene Phasen, (kuckt: Phasendiagramm), vun deenen op d'mannst eng e Fluid muss sinn, an e Beweegungsundriff, meeschtens opgrond vun Dichtënnerscheeder am Schwéierfeld. Déi beweeglech Phas ka wässreg sinn, z.&nbsp;B. eng hydrothermal Léisung, geschmolte Gestengs (Magma) oder flëssegt Metall.

Déi magmatesch Differentiatioun hat z.&nbsp;B. zu der Genesis vun der liichter kontinentaler Kuuscht gefouert, déi am Géigesaz zu der ozeanescher Kuuscht stänneg um Äerdmantel schwëmmt.

Am Verlaf vun der Genesis vu Planéite gëtt et en ettlech Prozesser, déi zum Ofschmëlze féieren, wouduerch sech déi schwéier, metallesch Phas am Zentrum sammelt. Am Fall vum Sonnesystem sinn déi verschidde Bedéngunge wärend der Differenzéierung an déi vergaangen Zäit de Methode vun der radiometrescher Datéierung zougänglech.

## Kuckt och
NGC 4469

Den **NGC 4469** ass eng Spiralgalaxie am Stärebild Virgo. D'Galaxie gouf am Joer 1784 vum Astronom Wilhelm Herschel mat sengem 18,7&nbsp;Zoll-Spigelteleskops entdeckt.

## Kuckt och
Willy Dondelinger

De **Willy Dondelinger**, gebuer den 11. Dezember 1928 zu Iechternach, a gestuerwen den 8. Oktober 2001 zu Esch-Uelzecht, war e lëtzebuergesche Politiker (LSAP).

Hie gouf bei de Chamberwale vum 26. Mee 1974 als Deputéierten an d'Chamber gewielt, an hien ass bei de Chamberwale vum 10. Juni 1979 a bei de Chamberwale vum 17. Juni 1984 zeréckgewielt ginn. Hien huet säi Mandat als Deputéierte bis 1989 behal.

Hie war vum 4. Juli 1974 bis de 16. Juli 1979 als Vertrieder vun der Chamber lëtzebuergeschen Deputéierten am Europaparlament.
Lëscht vun den Héichvitessstrecken a Frankräich

* LGV Sud-Est, Paris–Lyon
* LGV Atlantique, Paris–Le Mans/Tours
* LGV Nord, Paris–Lille–Eurotunnel
* LGV Rhône-Alpes, Lyon–Valence
* LGV Interconnexion Est, Umfahrung Paris
* LGV Méditerranée, Valence–Marseille/Nîmes
* LGV Est européenne, Paräis-Stroossbuerg
* LGV Perpignan–Figueres
* LGV Rhin-Rhône, Mülhausen-Lyon
* LGV Bretagne-Pays de la Loire, Le Mans–Rennes
* LGV Sud Europe Atlantique, Tours–Bordeaux
* LGV Bordeaux–Toulouse
* LGV Picardie, Paris-Amiens-Calais
* LGV Provence-Alpes-Côte d'Azur, Marseille–Toulon–Nizza
Dominique Meis

Den **Dominique Meis**, och nach **Demy Meis**, gebuer den 12. Mee 1920 zu Nidderkuer an och do gestuerwen den 13. Januar 1996, war e lëtzebuergesche Stolaarbechter a Politiker (KPL).

Hie gouf bei de Chamberwale vum 7. Juni 1964 fir d'éischt als Deputéierten aus dem Südbezierk an d'Chamber gewielt. Bei de Chamberwale vum 15. Dezember 1968 a bei de Chamberwale vum 26. Mee 1974 gouf hien erëmgewielt a hien huet säi Mandat bis 1979 ausgeféiert.
Meta Brahms

Ënnert dem Numm **Meta Brahms** war e Gebai an der Groussgaass, um Eck mat der Neipuertsgaass bekannt. D'Gebai besteet haut nach, den Numm ass awer aus dem Sproochgebrauch verschwonnen.

## Historesches
D'Gebai gouf tëscht 1932 an 1934 no de Pläng vum Architekt Nicolas Schmit (1899-1964) gebaut. Zur selwechter Zäit goufen an der Groussgaass nach dräi aner Gebaier modernistesch Geschäftshaiser (Jenny Grünstein, À la Bourse a Berg) opgeriicht.

Zur Zäit wéi d'Gebai gebaut gouf, hate sech zwou Firmen, Paul Wurth S.A. an d'ARBED drop spezialiséiert fir Gebaier mat enger Stolcharpente opzeriichten.

Fir d'Geschäftsleit war d'Bauweis intressant, well d'Bauzäit relativ kuerz konnt gehale ginn a si doduerch éischter vun hire Geschäftslokaler profitéiere konnten.

## Gebai

D'Gebai huet 4 Stäck; et huet op der ganzer Längt grouss Fënsteren duerch déi vill Luucht era fléisst. D'Fassad war ursprénglech mat Travertin agekleet.

Den Iwwerdaach um Rez-de-chaussée sollt et sengerzäit schonn erlabe fir bei all Wieder d'Butteksfënsteren ze kucken. Wéi et opgoung war um Rez-de-chaussée d'Hutt- a Moudegeschäft Meta-Brahms dran. Méi spéit koum eng lëtzebuergesch Bijouterie an d'Gebai, bis se 2017 zougemaach huet. 2019/20 gouf d'Gebai renovéiert an duerno koum e Buttek mat Luxusaueren dran.

## Literatur
* Christian Aschman, Joanna Grodecki, Robert L. Philippart, 2013. *Lëtzebuerg moderne: Liebeserklärung an die Hauptstadt*. Édition Maison Moderne, S. 38-39. ISBN 978-99959-33-07-4. https://web.archive.org/web/20190205000101/http://livres.maisonmoderne.lu/moderne/
* Isabelle Yegles-Becker, Am Gängelband der Damenmode, Ons Stad Nr 86/2007 S. 58-60 (PDF)
* Guy Thewes, Eine architektonische Zeitreise durch die Groussgaass, Ons Stad Nr 86/2007 S. 43-45 (PDF)

## Um Spaweck
LGV Est européenne

D**'Ligne à Grande Vitesse Est européenne** (kuerz **LGV Est européenne**) ass eng Héichvitessstreck a Frankräich. Si verbënnt Vaires an der Seine-et-Marne mat Vendenheim am Bas-Rhin.

## Garen
*Gare Champagne-Ardenne TGV
*Gare Meuse TGV
*Gare Lorraine TGV

## Sécherheet
### Zuchsécherungssystemer an Zuchfunk
Op der LGV Est européenne ginn als Zuchsécherungssystemer TVM 430 an ETCS Niveau 2 agesat. Fir de Funkverkéier an d'Dateniwwerdroung gëtt GSM-R benotzt, deen och fir den ETCS benotzt gëtt.
### Stellwierkstechnik
D'LGV Est ass mat Stellwierker vum Typ SEI vun Ansaldo ekipéiert, déi iwwer eng Schnëttstell vum PCD (poste de commande à distance) vu Pagny-sur-Moselle aus gesteiert ginn.

## Rullmaterial
Follgend Héichvitesszich fueren op der Streck:

* TGV Réseau
* TGV (Euroduplex)
* TGV POS
* ICE 3MF

## Benotzung

Zich vu Lëtzebuerg, Däitschland an aus der Schwäiz fueren op där Streck. Si kommen ë.&nbsp;a. aus der Stad Lëtzebuerg, Frankfurt am Main Hbf, München Hbf, Zürich Hbf, Basel SBB, Stuttgart Hbf, Metz Ville, Strasbourg Ville. Vu Lëtzebuerg aus fueren d'TGV Réseauen.

Ëm den Héichvitessverkéier tëscht Frankräich, Lëtzebuerg, Däitschland an der Schwäiz bekëmmere sech d'Gesellschaften Alleo a Lyria.
Paul Wagener

De **Paul (Pol) Wagener**, gebuer den 30. Juni 1924 zu Esch-Uelzecht, a gestuerwen den 1. Mäerz 2003 an der Stad Lëtzebuerg, war e lëtzebuergesche Politiker (CSV).

Hie war vum 19. Mee 1943 bis de 25. Mee 1945 Zwangsrekrutéierten an der Wehrmacht.

Hie gouf bei de Chamberwale vum 10. Juni 1979 als Deputéierten aus dem Walbezierk Osten an d'Chamber gewielt a bei de Chamberwale vum 17. Juni 1984 erëmgewielt. Hien huet säi Mandat bis 1989 behal.

Hie war vun 1982 bis 1993 als Schäffe respektiv Conseiller Member vum Gemengerot vun der Gemeng Réimech.

Hie war ee vun de Matgrënner a wärend Jore President vum Piusverband.
Gare Champagne-Ardenne TGV

D**'Gare Champagne-Ardenne TGV** ass eng Gare vun der LGV Est européenne an der Gemeng Bezannes am Departement Marne am Grand Est. Se läit ongeféier 5&nbsp;km südlech vum Zentrum vu Reims. An der Gare halen den TGV an den TER Grand Est.
Robert Gitzinger

De **Joseph Robert Gitzinger**, gebuer den 12. Abrëll 1922 zu Orscholz, a gestuerwen de 17. Abrëll 2018 war e lëtzebuergesche Politiker (DP).

De Robert Gitzinger war Direkter vunn de Caves St-Martin. Den 13. November 1979 gouf hien eng éischt Kéier als Deputéierten an der Chamber vereedegt, wéi hien nom Doud vum Charles Wagner an d'Chamber nogeréckelt ass. Hien huet säi Mandat bis 1984 behal.

De 26. Januar 1988, nom Doud vum Victor Braun, ass hien als Deputéierten an d'Chamber nogeréckelt. Bei de Chamberwale vum 18. Juni 1989 gouf hien erëmgewielt an huet säi Mandat bis 1994 erfëllt.

De Robert Gitzinger war vun 1976 bis 1996 Member vum Gemengerot vun der Stad Réimech: vun 1976 bis 1981 als Schäffen, vun 1982 bis 1993 als Conseiller a vun 1994 bis 1996 als Buergermeeschter.
Cinéma Florida

De **Cinéma Florida** oder och *Ciné Florida* war e Kino zu Eech. Ënner deem Numm si vun 1946 bis 1961 Filmer an dësem Sall gewise ginn. Virum Zweete Weltkrich huet de Kino *Cinéma Eden* geheescht.

De Faubourgskino huet haaptsächlech Reprisë gespillt.

Um Enn vun den 1950er Joren huet Zuel vun den Zuschauer ofgeholl, sou datt de Kino 1961 seng Dieren zougemaach huet.

## Literatur
* Lesch, Paul: *D'Stater Kinoen - eine Kinogeschichte der Stadt Luxemburg*, 2013, Éd. G. Binsfeld, 359 S., ISBN 978-2-87954-263-8
## Kuckt och
* Lëscht vun de Lëtzebuerger Kinoen
(6) Hebe

Den **(6) Hebe** ass en Asteroid vun der Haaptasteroidenceinture, deen den 1. Juli 1847 vum Amateurastronom Karl Ludwig Hencke als sechsten Asteroid entdeckt gouf.

Den Himmelskierper gouf no der Hebe, der griichescher Gëttin vun der Jugend genannt.

Den Hebe beweegt sech op engem Perihel vun zirka 1,9 an op engem Aphel vun 2,9 astronomeschen Eenheeten, a ronn 3,8 Joer op enger exzentrescher Bunn ëm eis Sonn. D'Bunn ass zirka 15° géint d'Ekliptik gebéit, an d'Bunnexzentrizitéit ass 0,20.

Mat engem Duerchmiesser vu ronn 195&nbsp;km gehéiert den Hebe zu de gréissten Asteroide vun der Haaptceinture. Hien huet eng relativ hell, silikaträich Uewerfläch mat enger Albedo vun 0,27. Wärend der Oppositioun erreecht den Asteroid Hebe eng Hellegkeet vun 9,2 mag. Fir den Asteroid ze fannen, brauch een allerdéngs en Teleskop oder eng liichtstaark Spektiv.

## Kuckt och

* Lëscht vun den Asteroiden

## Um Spaweck
* G. Michalak ''Determination of asteroid masses'' Astronomy & Astrophysics, Vol. 374, p.&nbsp;703 (2001).
* shape model deduced from lightcurve
* MNRAS '''7''' (1847) 283 (discovery announcement)
* MNRAS '''8''' (1848) 103
* JPL Datebank: (6) Hebe
(8) Flora

Den **(8) Flora** ass en Asteroid vun der Haaptasteroidenceinture, deen den 18. Oktober 1847 vum John Russell Hind als aachten Asteroid entdeckt gouf. Den Himmelskierper gouf no der Flora, der réimescher Gëttin vun der Bléi a vum Fréijoer, genannt.

Den Asteroid Flora huet en Duerchmiesser vun 135&nbsp;km. Hien huet eng relativ hell Uewerfläch mat enger Albedo vun 0,243. Wärend der Oppositioun erreecht den Asteroid Flora eng Hellegkeet vun 8,7 mag an ass domat ee vun den hellsten Asteroiden um Himmel.

## Kuckt och

* Lëscht vun den Asteroiden
## Um Spaweck
* JPL Datebank: (8) Flora
Maison Brasseur

D**'Maison Brasseur** war e Geschäftshaus op den Nummere 36 an 38 an der Groussgaass an der Uewerstad vun der Stad Lëtzebuerg.

D'Haus hat säin Numm vum Moudebuttek Brasseur deen do dran etabléiert war. D'Urspréng vun den zwee Haiser an deenen de Buttek war gi bis an d'Jore 1739 a 1760 zeréck.

1976 gouf d'Maison Brasseur ofgerappt fir duerch eng Geschäftsgalerie, dem Centre Brasseur, ersat ze ginn; d'Galerie gouf vum Architekt Laurent Schmit geplangt.

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt S. 26-27, Édition Maison Moderne, 2013, ISBN 978-99959-33-07-4.
Guy Bock

De **Guy Bock**, gebuer ..., ass e lëtzebuergesche Fonctionnaire a Politiker (déi gréng).

De Guy Bock gouf den 13. Oktober 1987 als Deputéierten an der Chamber vereedegt nodeem de Jean Huss demissionéiert hat. Hien huet säi Mandat bis zum Enn vun där Legislatur (1989) ausgeféiert.
Gare Meuse TGV

D**'Gare Meuse TGV** ass eng TGVs-Gare vun der LGV Est européenne an der Gemeng Les Trois-Domaines am Departement Meuse um Streckekilometer 213.

## Gleiser
Duerch d'Gare féieren déi zwee Héichvitessgleiser. Vu jiddwerengem vun de Gleiser spléckt virun der Gare e Gleis of, dat op e Quai féiert, fir dann nees baussent der Gare op den Haaptstrang zeréckzekommen.

## Um Spaweck
Villa Gillard

D**'Villa Gillard** war en herrschaftlecht Haus an der Uewerstad vun der Stad Lëtzebuerg. Se louch um Eck vum Boulevard Royal mam Eecher Bierg.

Op der Plaz wou virdun en ëffentleche Gaart, de sougenannte *jardin creux* war, hat d'Marie Collart, Wittfra vum Industrielle Charles Eugène Gillard, am Joer 1883 eng Villa baue gelooss.

D'Marie Collart huet 1887 hire Schwoer, de Baron Charles Jacquinot, bestuet an d'Villa verkaaft. An der Villa war dunn déi franséisch Ambassade ier d'BIL Proprietär vum Gebai gouf an d'Villa als Déngschtwunneng fir den Direkter gebraucht gouf.

D'Villa ass 1962 ofgerappt gi fir de Siège vun der Bank, deen niewendru war, no de Pläng vum Nicolas Schmit-Noesen ze vergréisseren.

1998 huet d'Zentralbank déi ganz Terraine kaaft an d'Gebai renovéiere gelooss. Dat neit Gebai dat vum „Bureau Architecture & Urbnanisme 21 Worré et Schiltz“ ëmgebaut gouf, dréit haut den Numm vum Pierre Werner.

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt S. 86-87, Édition Maison Moderne, 2013, ISBN 978-99959-33-07-4.

## Um Spaweck
* Nummer 2 am Boulevard Royal - Geburtsort der Luxemburger Zentralbank op wort.lu den 31. Juli 2017 (gekuckt den 20. August 2017)
Villa Lamort

D**'Villa Lamort** déi 1925 gebaut gouf, läit op Nummer 10A um Boulevard Royal, an der Uewerstad vun der Stad Lëtzebuerg.

D'Villa war ursprénglech d'Wunnhaus vum Lucien Lamort, dem deemolegen Direkter vun der Société Générale Alsacienne de Banque (Sogenal). Hautdesdaags ass d'Villa en Deel vum Finanzzentrum vun der BGL BNP Paribas.

1998 ass de Virgäertchen an déi baussenzeg Beliichtung vun der Architektin Tatiana Fabeck nei amenagéiert ginn.

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt S. 90, Édition Maison Moderne, 2013, ISBN 978-99959-33-07-4.
Jo Meyers

De **Jo Meyers**, ass e lëtzebuergesche Politiker (CSV) a Gewerkschaftler (LCGB).

1988 ass de Jo Meyers am Grupp Kleng- a Mëttelindustrie op der LCGB-Lëscht an d'Chambre des employés privés gewielt ginn.

De Jo Meyers gouf de 24. Januar 1989 als Deputéierten an der Chamber vereedegt nodeem d'Astrid Lulling demissionéiert hat. Hien huet säi Mandat bis zum Enn vun där Legislatur ausgeféiert.
Roger Lenert

De **Roger Lenert**, gebuer den 9. Januar 1938 zu Gouschteng, ass e lëtzebuergesche Politiker (CSV) a Schoulmeeschter.

Hie war vun 1970 bis 2005 Buergermeeschter vun der Gemeng Fluessweiler a vun 1979 bis 1989 Deputéierten an der Chamber.

Hien ass de Papp vum lëtzebuergeschen Ekonomist a Journalist Paul Lenert.

Hie war vun 1959 bis 1966 Schoulmeeschter an der Primärschoul zu Nidderdonven, vun 1966 bis 1979 huet hien am Centre socio-éducatif de l'État zu Dräibuer Schoul gehal. Nodeems hien net méi an d'Chamber gewielt gouf, war hie vun 1989 bis zu senger Pensioun am Joer 1998 Professer am Lycée technique Joseph Bech zu Gréiwemaacher .
Annie Lennox

D**'Annie Lennox**, OBE, gebuer de 25. Dezember 1954 zu Aberdeen, ass eng schottesch Sängerin a Songwriterin.

Si gouf als Sängerin vum Pop-Duo Eurythmics bekannt, dat an den 1980er Joren eng Rëtsch weltwäit Hitten hat, wéi *Sweet Dreams (Are Made of This)*, *Here Comes the Rain Again* oder *There Must Be an Angel (Playing with My Heart)*. Aner bekannte Lidder si *Love Is a Stranger, Who's That Girl?, Here Comes the Rain Again, Sexcrime (Nineteen Eighty-Four)* oder *Sisters Are Doing It for Themselves* am Duett mat der Aretha Franklin. Eurythmics hu weltwäit eng 80 Millioune Placke verkaf.

No der Trennung vum David A. Stewart, der anerer Hallschecht vun Eurythmics, huet si 1992 ma Album *Diva* (mat Lidder wéi *Why, Walking on Broken Glass* oder *Lovesong for a Vampire*) hir Solokarriär ugefaangen, mat där se bis haut Succès huet. *Medusa* (1995) war eng Sammlung vu Coverversioune vu Lidder, déi se gär huet, vun Interprete wéi Petula Clark, Paul Simon oder Procol Harum. HIren drëtte Soloalbum, *Bare*, koum 2003 eraus, an dee véierten, *Songs of Mass Destruction*, 2007. Beim Stéck *Sing* séngt eng ganz Hickecht bekannt Sängerinne mat: Madonna, Melissa Etheridge, Céline Dion, Sugababes, Dido, Anastacia, Gladys Knight, K. D. Lang, Pink, Angelique Kidjo, Bonnie Raitt, Shakira, Sarah McLachlan, Fergie, Beverley Knight, Faith Hill, Martha Wainwright, Joss Stone, KT Tunstall, Shingai Shoniwa, Beth Gibbons, Isobel Campbell a Beth Orton.

Do dernieft huet si op Placke vun anere matgewierkt, ë.&nbsp;a. vum Herbie Hancock, Milton Nascimento, a bei grousse Concerte matgemmach, wéi dem Live 8 2005.

Si huet och u Film-Soundtracke matgeschafft; sou dee vun Apollo 13, a fir hir Interpretatioun vum Titelsong *Into the West* an *[[The Lord of the Rings: The Return of the King (Film)|The Lord of the Rings: The Return of the King]]* krut se souwuel e Golden Globe wéi och en Oscar.

## Um Spaweck

* Der Annie Lennox hir Websäit
Villa Werling

D**'Villa Werling** war en herrschaftlecht Haus an der Uewerstad vun der Stad Lëtzebuerg. Se louch ''um Bock'' (rue Sigefroi), op der anerer Säit vum Paschtoueschhaus vu Sankt Méchel.

D'Villa gouf am Joer 1888 als Privathaus vum Banquier Ernest Werling (Banque Werling, Lambert et Cie) gebaut. D'Haus hat op zwou Säiten en Erkertuerm.

Nom Doud vum Werling gouf d'Haus 1920 un den Hans Dumont verkaaft. An der Zäit vun der däitscher Besatzung (1940 - 1944) war am Haus d*'Nationalsozialistische Volkswohlfahrt* ënnerbruecht.

Nom Krich ass de Staat Proprietär vum Haus ginn an huet do an de Joren 1957-1959 am modernistesche Stil d'Gebai vum Staatsrot baue gelooss.

## Um Spaweck

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt S. 68, Édition Maison Moderne, 2013, ISBN 978-99959-33-07-4.
Roger Linster

De **Roger Linster**, gebuer den 8. November 1933 zu Lëtzebuerg, a gestuerwen den 21. Mee 2006, war e lëtzebuergesche Pedagog, Politiker (LSAP) an Diplomat. De Roger Linster war den Zwillingsbrudder vum Guy Linster.

Hie gouf bei de Chamberwale vum 17. Juni 1984 als Deputéierten an d'Chamber gewielt an ass bis un d'Enn vun der Legislaturperiod do bliwwen.
TGV Réseau

Den **TGV Réseau** ass e franséischen Héichvitesszuch, deen um ganzen elektreschen Netz a Frankräich agesat ka ginn an op verschiddenen auslännesche Strecken.

Et ass eng Weiderentwécklung vum TGV Atlantique. Den TGV Reseau gouf fir d'éischt agesat wéi LGV Nord a Betrib geholl gouf. 50 Eenheete si mat zwou Stroumaarte kompatibel (25 KV/50&nbsp;Hz, 1.5 KV/Gläichstroum) an 30 Eenheete si mat dräi Stroumaarte kompatibel (25 KV/50&nbsp;Hz, 1.5 KV/Gläichstroum, 3 KV/Gläichstroum). Well déi Rammen zimmlech kuerz sinn (200 Meter), kann den TGV Reseau um ganze Streckennetz, och mat kuerze Quaien, agesat ginn.

Déi TGVsramm war bis 2016 déi eenzeg Ramm déi bis op Lëtzebuerg gefuer ass. Nodeems d'TGV 2N2-Rammen hir Testfaarten ofgeschloss an hir Zouloossung kritt hunn, ass den TGV Reseau vun 2017 un net méi zu Lëtzebuerg gefuer.
Villa des Roses (Stad Lëtzebuerg)

D**'Villa des Roses** war en herrschaftlecht Haus um Boulevard Royal an der Uewerstad vun der Stad Lëtzebuerg. 
## Historesches
D'Villa gouf Enn vun den 1870er Jore vum belschen Architekt Victor Besme fir den ireschen Ingenieur Thomas Byrne entworf. De Byrne war deemools op Lëtzebuerg komm fir beim Bau vu verschiddene Brécken op der Eisebunnsstreck Lëtzebuerg-Ëlwen ze hëllefen.

Op där Plaz wou sengerzäit d'Villa des Roses stoung, gouf 1983/84 vun den Architekte Pierre Schumacher a Raymond Aspesberro den „Hotel Le Royal“ gebaut.

## Gebai
De Bau vun der Villa des Roses huet sengerzäit zum Plang vun der Regierung gehéiert, fir Villae ronderëm den ëffentleche Parken unzeleeën an doduerch laangfristeg Investisseuren u Lëtzebuerg ze bannen.

De Byrne hat 4 Parzellen, zesummen 23 Ar, gesteet fir ronderëm seng Villa e grousse Privatgaart unzeleeën. Den Terrain ass vum Boulevard Royal bis op de Boulevard Prince Henri (Prënzeréng) gaangen. D'Villa war als Miniaturschlass gebaut an den Interieur war eklektesch, also a verschiddene Stiler ageriicht. D'Dependance an d'Wunneng vum Gäertner louchen hannenaus, zur Säit vum Prënzeréng.

D'Villa des Roses war 1885, nom Doud vum Thomas Byrne, an der Vente; si ass knapp honnert Joer méi spéit (1982) ofgerappt ginn.
## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt Säit 94-95, Édition Maison Moderne, 2013, ISBN 978-99959-33-07-4
Villa Bonaventure Guillaume Pescatore

D**'Villa Bonaventure Guillaume Pescatore** war en härschaftlecht Haus an der Uewerstad vun der Stad Lëtzebuerg. Se louch um Boulevard Royal, um Eck mat der Avenue Amélie.

## Historesches
D'Villa gouf 1879 no de Pläng vum franséischen Zivilingenieur Oscar Belanger als Wunnhaus fir de Banquier Guillaume Bonaventure Pescatore gebaut.

Nodeems d'Villa méi spéit duerch Ierfschaft un d'Famill Le Gallais iwwergaang ass, gouf se un d'ARBED verkaaft. D'ARBED huet d'Villa un de belsche Staat verlount dee se vun 1923 un als Botschaft benotzt huet. Vun 1955 u war et déi belsch Ambassade, bis dës 1972 op Hollerech geplënnert ass. D'Villa war duerno awer nach bis 1985 d'Residenz vum Ambassadeur ier d'Villa dunn ofgerappt gouf.

Op där Plaz wou sengerzäit d'Villa Pescatore stoung, gouf uganks der 1990er Jore vum amerikaneschen Architektebureau „Arquitectonica“, zesumme mam Architektebureau Georges Reuter de Siège vun der Banque de Luxembourg gebaut.

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt Säit 96-97, Édition Maison Moderne, 2013, ISBN 978-99959-33-07-4
Leo Tindemans

De Leonard Clemence "**Leo**" **Tindemans**, gebuer e 16. Abrëll 1922 zu Zwijndrecht an der Provënz Antwerpen, a gestuerwen de 26. Dezember 2014 zu Edegem, Provënz Antwerpen, war e belsche Politiker (CD&V, virdru CVP).

Hie war vum 25. Abrëll 1974 bis den 20. Oktober 1978 Premierminster vun zwou Regierungen. Virdru war hie vun 1965 bis 1973 Buergermeeschter vun Edegem, an tëscht 1968 an 1974 an diverse Regierungen noenee Minister fir Communautaire Affairen, fir Landwirtschaft a Mëttelstand, Vizepremier a Minster fir Budget.

An den 1980er Jore war hien, an de Regierunge Martens V bis VIII, Ausseminster.

Hie gouf 1976 den éischte President vun der nei gegrënnter Europäescher Vollekspartei a krut dat Joer de Karlspräis. Vun 1979 bis 1981 a vun 1989 bis 1999 war hie Member vum Europäesche Parlament.

## Publikatiounen
* *L'Union européenne: rapport* (1976)
* *Open brief aan Gaston Eyskens: over economie in Vlaanderen* (1979) ISBN 90-209-0756-5
* *L'échec d'Euratom* (1980)
* *Atlantisch Europa: Frans van Cauwelaert en de Europese eenmaking* (1980) ISBN 90-6152-315-X
* *Hoe winnen wij de vrede?* (1984) ISBN 90-6152-375-3
* *Pour une Communauté politique européenne: travaux préparatoires (1952-1954)* (1984) ISBN 2-8027-0320-X
* *Europa zonder kompas* (1987)
* *De buitenlandse politiek van België, 1982-1987: standpunten van Leo Tindemans* (1988)
* *Oost-Europa vanuit Brussel* (1988)
* *Duel met de minister: een divertimento over de politieke verantwoordelijkheid van bewindvoerders in het koninkrijk België* (1991) ISBN 90-289-1675-X
* *European unification in 1951 and in 1993* (1993) ISBN 90-5278-087-0
* *De toekomst van een idee* (1993) ISBN 90-289-1922-8
* *European unification in 1951 and in 1993* (1993) ISBN 90-5278-087-0
* *Europa in goede handen* (1994)
* *Kaïn in de Balkan. De dagen na het bloedbad* (1996)
* *De mémoires. Gedreven door een overtuiging* (2002) ISBN 90-209-4994-2
* *Herman Wauters: glazenier* (2004) ISBN 90-5325-247-9
* zesumme mam Daniel Cardon (Editeuren), *Albert Coppé* (2006)
* *Een politiek testament. Mijn plaats in de tijd. Dagboek van een minister* (2009) ISBN 978-90-209-7377-8
## Um Spaweck
Villa Brincour

D**'Villa Brincour** war en herrschaftlecht Haus an der Uewerstad vun der Stad Lëtzebuerg. Se louch um Boulevard Royal, um Eck mat der Avenue Amélie.

## Historesches
D'Villa gouf no de Pläng vum Pierre Funck gebaut. Se war vun 1876 bis 1917 d'Geschäfts- a Wunnhaus vum Affekot Jean-Joseph Brincour.

Nodeems de Chirurg Michel Jules Bohler d'Villa kaaft hat, huet hien do 1921 seng Praxis opgemaach.

D'Villa gouf 1969 ofgerappt, se huet dem Neibau vun der Bank of America misse wäichen. D'Portal mat de Saile virun der Entréesdier sinn erhale bliwwen. Den Albert Lutgen, deemolege Besëtzer vun der "Mercedes-Garage" huet se 1973 als Bléckfank u sengem Gebai an der Rue de Neufchâteau zu Bouneweg nees opgeriicht. Hie wollt doran en Autosmusée ariichten. Obwuel an der Hal en ettlech klassesch Ween ënnerbruecht goufen, konnt d'Iddi vum Musée net verwierklecht ginn. Aus der "Mercedes-Garage" gouf duerno d'"BMW-Garage", de *[[Garage Arnold Kontz]]*, an nach duerno *BMW Bilia-Emond*.

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt Säit 99, Édition Maison Moderne, 2013, ISBN 978-99959-33-07-4

## Um Spaweck

* Spätklassizismus als Potemkinsche Fassade, ons stad Nr 16, 1984
Léon Lambert (Schoulmeeschter)

De **Léon Lambert**, gebuer den 19. Mee 1924 zu Hoen, a gestuerwen den 12. November 2014 an der Stad Lëtzebuerg, war e lëtzebuergesche Schoulmeeschter an Zwangsrekrutéierten.

De Léon Lambert huet vun 1940 bis 1943 an der Normalschoul studéiert. Am Juni 1943 ass hien an den RAD agezu ginn an am Oktober 1943 an d'Wehrmacht. Géint Enn vum Krich ass hien an amerikanesch respektiv brittesch Gefaangenschaft geroden. Am Juli 1945 koum hien nees heem. E puer Wochen duerno huet hien den Ofschlossexame vun der Normalschoul gemaach.

De Léon Lambert war Schoulmeeschter zu Déifferdeng (1945 bis 1946), Bruch (Gemeng Béiwen-Atert) (1946 bis 1948), Biekerech (1948 bis 1961) an duerno an der Gemeng Lëtzebuerg, wou hien zu Clausen, am Pafendall, am Neiduerf, am Centre Belair an zu Märel Schoul gehalen huet.

## Publikatiounen
* *Schulen führen zu Berufen: ein Wegweiser ins Berufsleben.* Zusammengestellt von Léon Lambert ; Illustriert von Gisèle Mreches ; hrsg. vom Schulamt der Stadt Luxemburg. [Luxemburg]: [Schulamt der Stadt], [1974], Luxembourg, J. Beffort, 35 S.
* *Schulen führen zu Berufen: ein Wegweiser ins Berufsleben.* Zusammengestellt von Léon Lambert ; Illustriert von Gisèle Mreches. [Luxembourg]: Stadt Luxemburg, [1977], Luxembourg, Joseph Beffort, 36 S.

## Literatur
* Zenner, R., 2014. *À la mémoire de Léon Lambert.* Tageblatt 2014, Nr. 300 (27./28. Dezember), S. 46.
* Zenner, R., 2015. *À la mémoire de Léon Lambert de Luxembourg-Merl.* Luxemburger Wort 2015, Nr. 8 (10. Januar), S. 88.
The Spy Who Loved Me (Film)

** The Spy Who Loved Me** ass e britteschen James-Bond-Film vum Regisseur Lewis Gilbert aus dem Joer 1977 no engem Roman vum Ian Fleming. 
## Ëm wat geet et am Film?
E russescht an e brittescht Atom-U-Boot verschwannen ouni eng Spuer ze hannerloossen. D'russesch Agentin Anya Amasova (Barbara Bach) an den James Bond (Roger Moore) maache sech op d'Sich no den zwee U-Booter...

## Um Spaweck
For Your Eyes Only (Film)

**For Your Eyes Only** ass e britteschen James-Bond-Film vum Regisseur John Glen aus dem Joer 1981 no engem Roman vum Ian Fleming.

## Ëm wat geet et am Film?
Den James Bond ass op der Sich no engem geheimen Apparat, deen an engem brittesche Schëff war, dat ënnergaangen ass.

## Um Spaweck
* Kritik vum Roger Ebert
Octopussy

**Octopussy** ass e brittesch-US-amerikaneschen James-Bond-Film vum Regisseur John Glen aus dem Joer 1983 no engem Roman vum Ian Fleming. 
## Ëm wat geet et am Film?
Wat fir e Geheimnis stécht an engem Fabergé-Ee dat zu London op enger Stee vun engem räichen indesche Prënz kaaft gëtt? Den James Bond ass der Saach op der Spuer...

## Um Spaweck
* Kritik vum Roger Ebert
Fënsterschlass

D**'Fënsterschlass** war e fréiert Wunn- a Geschäftshaus an der Uewerstad vun der Stad Lëtzebuerg. Et läit um Eck vun der Aldrengerstrooss mat der Biedergaass.

## Historesches
D'Haus gouf 1876 no de Pläng vum Staatsarchitekt Charles Arendt gebaut a war deemools dat héchsten Appartementshaus aus der Uewerstad. Et krut säin Numm wéinst de villen Ouverturen an der Fassad.

Wéinst der Fassad déi mat neogoteschen a Jugendstil-Elementer dékoréiert ass, gouf d'Haus 2007 an d'Lëscht vun den nationale Monumenter opgeholl, dëst nodeems d'Buchbënnerfamill Glesener d'Gebai verkaaft hat.

Nodeems dat historescht Gebai eng Rei Joren eidel stoung, gouf et 2015 bis op d'Fassade komplett ofgerappt, fir dann nees als neit Gebai mat aler Fassad opgeriicht ze ginn.

## Biller

Reliures Glesener.jpg|Virun der Renovéierung (2011)
Aldringer-Bains Luxembourg City 2012-04.JPG|d'Fënsterschlass waart op eng Renovatioun (2012)
Luxembourg, rue Aldringen Fënsterschlass 11-2015 (2).JPG|just d'Fassad gëtt gehalen (2015)


## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt Säit 98-99, Édition Maison Moderne, 2013, ISBN 978-99959-33-07-4
* Neues Leben für das historische "Fënsterschlass." www.wort.lu, 27. Mäerz 2014, fir d'lescht gekuckt de 5. Mäerz 2015.

## Kuckt och
* Lëscht vun den nationale Monumenter an der Gemeng Lëtzebuerg

## Um Spaweck
Hotel Brasseur

Den **Hotel Brasseur** war en Hotel an der Uewerstad vun der Stad Lëtzebuerg. E louch um Boulevard Royal, am Deel tëscht der Groussgaass an der Avenue Amélie; den Terrain ass duerch gaange bis an d'Aldringerstrooss.

## Historesches
Den Hotel deen 1873 seng Dieren opgemaach hat, war den éischten Touristenhotel an der Stad nodeems d'Festung geschleeft gi war. Bis 1896 gouf den Hotel vum Jean-Pierre Brasseur gefouert ier e vum P. Beyens-Wehrli iwwerholl gouf.

1918 ass aus dem Hotel de „Grand Hotel Brasseur“ ginn an d'Gebai gouf vum Architekt Georges Traus vergréissert. Et hat duerno iwwer 100 Zëmmeren a war ee vun de groussen a wichtegen Hotellen an der Stad.

Am *Brasseur* si wichteg Perséinlechkeeten empfaange ginn, sou z.&nbsp;B. d'Keeserin Eugénie oder de Kinnek Leopold II.

Den Hotel gouf 1969 ofgerappt an huet Plaz fir d'Gebai vun der Kredietbank gemaach.

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt Säit 99, Édition Maison Moderne, 2013, ISBN 978-99959-33-07-4
Léon Lambert

*Léon Lambert, lëtzebuergesche Schoulmeeschter an Zwangsrekrutéierten.
*Léon Lambert, belsche Banquier, Konschtsammler a Mäzen.
Hotel Rix

Den **Hotel Rix** war en Hotel an der Uewerstad vun der Stad Lëtzebuerg. E louch op Nr. 20 um Boulevard Royal, am Deel tëscht der Arsenalstrooss an der Avenue Monterey.

## Historesches
D'Villa an där den Hotel etabléiert war huet uganks der Famill Saur-Koch gehéiert déi um Boulevard Royal de „Grand Garage Saur“ bedriwwen huet.

De Banquier Ernest Vander Linden huet d'Villa den 10. Februar 1921 zum Präis vun 195.000 Frang gesteet an ass mat senger Famill erageplënnert.

Den Ernest Vander Lindern huet och do seng Bankgeschäfter ënner der Bezeechnung “Centrale d'achat et de vente des valeurs luxembourgeoises non cotées en Bourse” respektiv “An- und Verkaufszentrale für luxemburger Wertpapiere ohne Börsennotiz“ gefouert.

Spéider huet hien och do d'belscht an d'tschechoslowakescht Konsulat gefouert.

D'Villa "Vander Linden" hat um Rez-de-chaussée en Iesszëmmer mat enger grousser Südëffnung, e grousse Salon, ee méi klenge Salon, e Büro, e Buedzëmmer, e Büro fir Leit z'empfänken an eng Kichen. Um 1. Stack ware 5 Zëmmer, an der Mansarde ware 5 zousätzlech Zëmmer.

1957 huet d'Famill Rix d'Villa kaaft fir do e Restaurant opzemaachen; méi spéit ass et och e 4-Stären-Hotel ginn. 1963 ass déi ursprénglech Villa vum Architekt Paul Retter vergréissert ginn, andeems e puer Stäck bäigebaut goufen.

Den Hotel huet 2012 seng Dieren zougemaach a gouf Enn 2013 ofgerappt; e soll duerch en Neibau ersat ginn dee vum Architekt an Urbanist Christian de Portzamparc geplangt gouf.

## Literatur
* Christian Aschman, Joanna Grodecki, Robert L. Philippart Lëtzebuerg moderne: Liebeserklärung an die Hauptstadt Säit 118-119, Édition Maison Moderne, 2013, ISBN 978-99959-33-07-4
Giuseppe Forti

Den **Giuseppe Forti**, gebuer den 21. Dezember 1939, a gestuerwen den 2. Juli 2007, war en italieeneschen Astronom an Asteroidenentdecker.

Säin Haaptaarbechtsgebitt war d'Himmelsmechanik. Hien huet nieft dem Andrea Boattini zu den Initiatore vum 1999 gegrënnten Aneopp-Projet (Arcetri NEO Precovery Program) gehéiert, dat am Observatoire vun Arcetri bei Florenz, intensivéiert gouf a war Mataarbechter vum CINEOS-Projet. Hie war Member vun der Ënnerofdeelung III (Planetary Systems Sciences) vun der Internationaler Astronomescher Unioun an huet do an de Kommissioune 15 (Physikalescht Studium vun de Koméiten an de klenge Planéiten), 20 (Positiounen a Beweegunge vu klenge Planéiten, Koméiten a Mounden) an 22 (Meteoren, Meteoritten an interplanetare Stëbs) matgeschafft.

## Éierungen
Den Asteroid (6876) Beppeforti gouf no him genannt.

## Literatur
*  Lutz D. Schmadel: *Dictionary of Minor Planet Names*. 5th ed. Springer, Berlin 2003, ISBN 3-540-00238-3 (Iwwerbléck bei Google Book Search)

## Kuckt och
Ruisseau de Labastide

De **Ruisseau de Labastide** och nach **ruisseau de Bioulon** genannt ass eng franséisch Baach am Departement Aude an der Regioun Occitanie an der natierlecher Géigend vun de Corbières.

D'Baach huet hir Quell op enger Héicht vu 690 Meter an de Bëscher vum *Plateau de Lacamp* an der Gemeng Clermont-sur-Lauquet, eng ronn 4&nbsp;km südlech vu Labastide-en-Val. Vun der Quell aus leeft se haaptsächlech an nërdlecher Richung duerch Labastide-en-Val, fir dann no engem Laf vu 6,4&nbsp;km, 600 m nërdlech vu Labastide an de Sou ze lafen.

Hiren nennenswäertsten Niewefloss ass de *Ruisseau de Richard*.
## Biller

Ruisseau de Labastide 1.JPG|De Ruisseau de Labastide an der Uertschaft Labastide
Ruisseau de Labastide sous pont à Labastide-en-Val.JPG|De Ruisseau de Labastide ënner der aler Bréck zu Labastide-en-Val

## Um Spaweck
*Fiche um SANDRE
Caltanissetta

**Caltanissetta** ass eng italieenesch Stad an der Provënz Caltanissetta op Sizilien. Se huet  an ass déi zéngtgréisst Stad an der Regioun Sizilien.

## Um Spaweck
* Offiziell Säit vun der Stad
Labastide-en-Val

**Labastide-en-Val** ass eng franséisch Gemeng an Uertschaft am Departement Aude an der natierlecher Géigend Corbières.

D'Uertschaft ass praktesch vun alle Säite vu Bëscher begrenzt. Se läit um Fouss vun engem schmuelen Dall dee vum Ruisseau de Labastide gebilt gëtt. Am Westen, Süden an Oste leien d'Koppe vun de *[[Corbières|Corbières occidentales]]* an am Norden ass dee méi flaachen Dall vum Sou
## Um Spaweck
Joseph Philippart

De **Joseph Philippart**, gebuer den 19. September 1892 zu Rodange, an do gestuerwen den 18. Februar 1962, war e lëtzebuergesche Blechschléier a Politiker (LSAP).

Hie war vun 1935 bis 1962 Member vum Gemengerot vun der Gemeng Péiteng a vun 1945 bis 1962 Buergermeeschter vu Péiteng.

Hie gouf de 6. November 1951 als Deputéierte vereedegt, hien ass no der Demissioun vum Mathias Clemens an d'Chamber nogeréckelt. Hie gouf bei de Chamberwale vum 30. Mee 1954 erëmgewielt an ass bis 1959 Deputéierten an der Chamber bliwwen.

## Gielchen

*
André Hohengarten

Den **André Hohengarten**, gebuer den 9. September 1939 an der Stad Lëtzebuerg, ass e pensionéierte lëtzebuergeschen Eisebunnsbeamten an Amateurhistoriker.

Hien ass wéinst senge Publikatiounen iwwer Lëtzebuerg am Zweete Weltkrich bekannt.

## Publikatiounen
* Engel, M. & A. Hohengarten, 1983. *Hinzert. Das SS-Sonderlager im Hunsrück 1939-1945*. Sankt-Paulus-Druckerei A.G. Luxemburg.
* Hohengarten, A., 2002. *Die Nazi-Gewaltherrschaft In Luxemburg-Stadt. Eine Spurensuche*. ons stad 71: 5-11. https://web.archive.org/web/20160304212354/http://onsstad.vdl.lu/uploads/media/ons_stad_71-2002_5-11.pdf
* Hohengarten, A., 2014. *Die Stadt Luxemburg unter dem Hakenkreuz (1940-1945). Ein alternatiiver Stadtführer*. Éditions Le Phare, Esch-Uelzecht, 272 S. ISBN 978-2-87964-138-6. [1. Oplo: 1995].

## Um Spaweck
St. Leonhard am Forst

**St. Leonhard am Forst**, och nach Sankt Leonhard am Forst, ass eng Gemeng mat 3017 Awunner (Stand 1. Januar 2014) am Bezierk Melk an Nidderéisträich.

D'Gemeng besteet aus 50 Uertschaften, wouvunner St. Leonhard am Forst mat 1405 Awunner déi gréisst ass.